google/wiki40b huggingface dataset:
Ibrahim Bajunid

Profesor Datuk Dr Ibrahim Bajunid . Beliau dinobatkan sebagai penerima anugerah Tokoh Kepimpinan Pendidikan 2010 pada majlis pelancaran perayaan Hari Guru ke-39 peringkat kebangsaan di Kuantan, Pahang pada 16 Mei 2010.
Beliau merupakan perunding dalam membuat dasar kerajaan, sektor swasta dan badan bukan kerajaan (NGO) terutama bidang pendidikan. Beliau adalah mantan Pengarah Institut Aminuddin Baki (IAB).Beliau adalah Penasihat Kebangsaan/Perunding Asia-Eropah Pembelajaran Sepanjang Hayat di Malaysia dan kini terlibat dalam beberapa projek penyelidikan dan mengawasi beberapa pelajar peringkat Sarjana dan Kedoktoran.
Ibrahim juga menganggotai Lembaga Penasihat Akademik di beberapa pusat pengajian tinggi negara dan beliau telah menulis lebih daripada lima ratus rencana dan penulisan ilmiah yang merangkumi isu penting dalam pembangunan nasional yang berkaitan dengan pendidikan, modal insan, intelektual dan sosial.

Tokoh Pendidikan 2010

Pada 16 Mei 2010, beliau terpilih sebagai Tokoh Kepimpinan Pendidikan 2010 sempena Sambutan Hari Guru ke-39 di Universiti Malaysia Pahang (UMP) Kuantan, Pahang. Anugerah disampaikan oleh Timbalan Perdana Menteri Malaysia Tan Sri Muhyiddin Yassin. Turut hadir dalam majlis itu ialah Menteri Besar Pahang, Datuk Seri Adnan Yaakob dan Ketua Pengarah Pelajaran Tan Sri Alimuddin Mohd Dom.
Empat bekas guru yang turut menerima anugerah pendidikan ialah Awang Mohamad, 59, Encharang Agas, 66, Datuk Chuang Keng Kung, 72, dan Ainun Jamilah Mohd Ali, 60. Kesemua pemenang berkenaan masing-masing menerima wang tunai RM10,000, piala serta sijil penganugerahan.
Poroçan

Poroçan merupakan sebuah munisipaliti di Daerah Gramsh, Elbasan County, tengah Albania.
Primer (kosmetik)

Variasi

Terdapat pelbagai jenis primer seperti primer asas, primer kelopak mata , primer bibir, dan primer maskara.
Primer asas bukan sahaja bertindak sebagai pelembap tetapi ia juga mampu menyerap minyak di wajah dan mewujudkan penampilan yang lebih rata tanpa kilauan dengan terdapatnya kandungan asid salisilik. Primer membantu dalam penggunaan krim asas yang lebih sekata dan lancar serta meningkatkan tempoh masa krim asas bertahan di wajah penggunanya. Sesetengah primer mengandungi antioksidan seperti A , C, dan E, atau bahan-bahan lain seperti ekstrak biji anggur dan ekstrak teh hijau. Primer asas terbahagi kepada beberapa bahagian iaitu primer berasaskan silikon dan air. Bahan-bahannya termasuk cyclomethicone dan dimethicone. Sesetengah primers tidak mengandungi pengawet , minyak atau wangian. Ada juga yang mungkin mempunyai faktor perlindungan matahari (SPF). Sesetengah primer asas mempunyai warna yang agak gelap untuk menyeimbangkan atau meningkatkan warna kulit penggunanya. Terdapat juga primer asas yang memberi kemasan mutiara menjadikan kulit lebih bercahaya. Terdapat juga primers asas yang berasaskan mineral yang mengandungi mika dan silika.
Primer kelopak mata atau primer bayang-bayang mata adalah sama, tetapi dibuat khusus untuk kegunaan berhampiran mata. Primer kelopak mata boleh membantu menyekatakan warna kelopak dan bahagian atas mata serta membantu mengurangkan kulit berminyak, menambah atau mengurangkan kilauan. Primer mata membantu dalam melancarkan penggunaan alit mata serta mengelakkannya daripada terkumpul dalam lipatan kelopak mata dan meningkatkan tempoh masa penggunaannya. Terdapat banyak jenama yang berbeza untuk primer mata di pasaran. Primer mata juga digunakan pada kelopak mata dan kawasan mata yang lebih rendah sebelum menggunakan alit mata. Primer mata membantu menyekatakan tona kulit, menyembunyikan urat dan melicinkan kulit kelopak mata. Primers mata juga membantu bagi menonjolkan warna bayang-bayang mata dan dapat megelakkan warna dari comot atau kusut dengan mengurangkan kulit berminyak pada kelopak mata. Kesan primer bayangan mata tidak terhad kepada alit mata. Mereka juga boleh digunakan bagi celak dan asas alit mata.
Maskara primer kadang-kadang tidak berwarna. Ia biasanya pekat dan membantu memanjangkan bulu mata. Primer jenis ini dipakai sebelum pemakaian maskara. Ia juga boleh membantu menjaga maskara daripada comot atau mengelupas , dan ada yang mendakwa untuk meningkatkan kesihatan bulu mata.
Primer bibir adalah bertujuan untuk melicinkan bibir dan membantu meningkatkan pemakaian gincu atau pengilat bibir, walaupun pengelupasan bibir sering disyorkan sebelum dikenakan. Mereka bertujuan untuk meningkatkan jangka masa hayat gincu warna bibir , dan untuk mengelakkan gincu daripada " bulu-bulu", iaitu, dilumur melampaui pinggir bibir, dan terutama dari beralih pada mana-mana garis halus di sekeliling bibir .
Kesi

Kesi merupakan sejenis alat muzik tradisional Melayu yang diperbuat daripada logam. Ia merupakan sepasang piring logam yang diikat antara keduanya dengan tali.
Ketika dimainkan, ia akan dipukul sesama sendiri. Kesi selalunya dimainkan secara berkumpulan dangan peralatan muzik yang lain.
Gunung Mungku

Pengenalan

Gunung Mungku adalah sebuah gunung yang terletak di daerah Lore Utara, regensi Poso, pulau Sulawesi, Indonesia.
Gunung Mungku mempunyai ketinggian setinggi 1789 meter.

==Ulasan == Lihat juga Daftar gunung di Sulawesi
Abdul Rivai

Kehidupan

Abdoel Rivai lahir dari pasangan Abdul Karim dan Siti Kemala Ria. Ayahnya bekerja sebagai guru di sekolah Melayu. Rivai mempunyai watak yang keras, ulet, serta otak yang cemerlang. Pada tahun 1886, di saat masih berusia 15 tahun dia diterima bersekolah di STOVIA. Tamat dari STOVIA pada tahun 1894, ia ditugaskan menjadi doktor di Medan. Penghujung tahun 1899, Rivai melanjutkan pendidikan ke Belanda sambil membantu berbagai-bagai surat khabar di Indonesia. Rivai merupakan orang Hindia pertama yang bersekolah perubatan di Belanda.
Pada awal abad ke-20 Rivai terlibat perdebatan dengan AA Fokker, pegawai Belanda yang mendakwa lebih fasih berbahasa Melayu berbanding orang Melayu sendiri. Dalam perdebatan ini Fokker berang kerana ada orang inlander yang berani menantangnya. Akibat kegemilangannya dalam berdebat, Rivai dibenarkan sekolah di Utrecht.

Wartawan

Pada tahun 1900 Rivai memulakan surat khabar Pewarta Wolanda. Walaupun terbit dari Amsterdam, Pewarta Wolanda hadir dalam bahasa Melayu. Selain mengurusi Pewarta Wolanda, Rivai sering menghantar tulisannya ke pelbagai media massa yang terbit di Belanda maupun Hindia. Berkat ketajaman tulisannya, Rivai lebih dikenali sebagai seorang wartawan berbanding doktor. Bersama Henri Constant Claude Clockener Brousson, Rivai menerbitkan Bendera Wolanda pada 15 April 1901. Juga bersama Brousson, ia mendirikan usaha penerbitan Bintang Hindia pada Julai 1902. Bintang Hindia dengan warna nasionalismenya beranjak redup saat Rivai mengundurkan diri pada tahun 1907, hingga akhirnya pada tahun 1910 media yang pernah menggebrak dunia akhbar Belanda dan Hindia itu berakhir. Ia juga membantu di Bintang Hinen West dan Alegemeen Handelsblad di Amsterdam. Sewaktu mengadakan lawatan ke negara-negara di Eropah dan Amerika pada kurun 1919-1921, ia menghantar karangannya ke berbagai surat khabar di Indonesia.

Aktiviti Politik

Setibanya dari Belanda pada tahun 1911, Rivai turut menyokong pembentukan Indische Partij (IP) di Sumatra. Tahun 1913 IP dibubarkan kerana dianggap membahayakan kerajaan kolonial. Mantan aktivisnya kemudian mendirikan Insulinde. Pada tahun 1918, ia diangkat sebagai anggota Volksraad (Dewan Rakyat) mewakili Insulinde.  Ia kemudian menetap di Jakarta, sebagai pembantu utama surat khabar Bintang Timur. Sementara itu surat khabar Pewarta Deli, Medan menyebutnya sebagai "Bapa dalam golongan Jurnalistik".
A'ata

A'ata merupakan pemerintah Kermer, di Nubia Kermerh, kini Sudan moden (2575-2134 Sebelum Masihi), tetapi semasa Tempoh Perantaraan Kedua (1640-1532 Sebelum Masihi), ketika Hyksos memerintah sebahagian besar wilayah Delta Mesir, orang A'ata mengadakan perikatan dengan penjajah Asia ini. Pemerintah sebelum A'ata bergelar Nedjeh. Nedjeh telah membina ibukotanya di Buhen, sebelum itu kubu Mesir di sungai Nil, memaparkan kekayaan budaya Kermeh, yang berlangsung dari sekitar 1990 hingga 1550 Sebelum Masihi. Istana ini menyerupai stail Mesir dari segi senibina, upacara kultus, pangkat, dan agensi kerajaan.
Apabila A'ata menaiki takhta Kermeh, dia memutuskan bagi menguji kekuasaan Ahmose (sekitar 1550-1525 Sebelum Masihi), yang baru menaiki takhta dan melaksanakan kempen melalui darat dan laut menentang Avaris, ibukota penjajah Hyksos. Melihat Mesir sedang sibuk menyerang Avaris, A'ata memutuskan untuk bergerak keutara, terhadap pulau Elephantine kini moden Aswan. Ahmose diperayai meninggalkan kepungan Avaris ditangan orang lain bagi menangani kempen A'ata. Dia mungkin berlayar keselatan hanya selepas kejatuhan Avaris, tetapi A'ata berhadapan dengan armada kapal Mesir yang besar, dipenuhi tentera veteran dari unit elit. Perincian kempen ini direkodkan pada tembok makam Ahmose, anak Ebana, di Thebes. Teks tersebut menyatakan Ahmose bertembung dengan A'ata di tapak yang dikenali sebagai Tent-aa, di bawah Aswan moden. Tentera Mesir mengalahkan pasukan A'ata, menawannya dan berates-ratus orang lagi sebagai tahanan. A'ata diikat pada hadapan kapal Ahmose dalam perlayaran balik ke Thebes di mana dia kemungkinannya dibunuh di khalayak ramai. Orang-orangnya dijadikan hamba. Ahmoses, anak Ebana menawan dua tahanan dan menerima tambahan lima orang hamba lagi.
Penyokong Mesir bagi A'ata cuba mengumpul pasukan Kermeh kembali tetapi tentera Mesir sekali lagi menggempur mereka. Ahmoses, anak Ebana mendapat tambahan tiga orang hamba dari kempen tersebut. Selepas itu, Buhen menjadi pusat pentadbiran wilayah Nubian bagi Mesir, menamatkan penguasaan Kermeh di situ. Budaya Kermeh kekal sehingga Kerajaan Baru Mesir runtuh. Komander tentera bernama Turi dilantik sebagai wizurai Kush atau Nubia, di bawah pemerintahan anak Ahmose, Amenhotep I.
Norkiah Abdullah

Toh Puan Norkiah Abdullah adalah isteri Tun Abang Muhammad Salahuddin Abang Barieng iaitu Yang di-Pertua Negeri Sarawak yang ketiga.
Thakurdwara

Demografik 2001

Menurut bancian India pada tahun 2001, Thakurdwara memiliki bilangan penduduk seramai 35,279. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Thakurdwara memiliki kadar pendidikan (kebolehan membaca) 50%, di bawah kadar purata kebangsaan 59.5%; dengan 62% lelaki dan 38% wanita mampu membaca. 19% dari populasi berusia di bawah 6 tahun. (2001)
Kampung Bukit Lada, Termeloh

Poskod

Poskod yang digunakan di Kampung Bukit Lada, Temerloh, Pahang adalah 28100.
Bukit Pasir

Bukit Pasir ialah sebuah pekan kecil di Daerah Muar, Johor, Malaysia. Sebuah pekan kecil yang terletak kira-kira 15km dari bandar Muar. Bukit Pasir terkenal dengan hasil dusun iaitu buah-buahan yang boleh didapati dengan harga yang berpatutan. Terdapat banyak gerai buah-buahan sepanjang jalan di pekan Bukit Pasir.
Majoriti penduduk pekan adalah berbangsa Cina. Diikuti dengan Bangsa Melayu disekitar pekan. Manakala terdapat kaum India yang ramai juga terutamanya di ladang-ladang kelapa sawit yang besar skalanya berdekatan pekan.
Asal usul nama Bukit Pasir adalah dipercayai adalah berkait rapat dengan kawasan geografinya yang terdapat banyak kawasan berpasir di sekitar pekan. Terutamanya kawasan kampong ujung pasir. Terdapat sebuah kuari batu yang terletak tidak jauh dari pekan Bukit Pasir.
Pekan Bukit Pasir adalah jalan perantaraan yang mesti dilalui untuk ke pekan kawasan utara. Misalnya pekan Panchor, Pagoh, Lenga dan Bukit Kepong. Terdapat jalan susur keluar lebuhraya utara selatan melalui pekan Pagoh yang seterusnya menghala ke Bandar Muar melalui pekan Bukit Pasir.
Pseudo-Kufi

Pseudo-Kufic, atau Kufesque, kadangkala Pseudo-Arab, merujuk kepada tiruan skrip Kufi Arab, atau kadangkala kepada skrip kursif Arab, yang diguna di luar konteks pemakaian Arab, sewaktu Zaman Pertengahan atau Zaman Pembaharuan: "Tiruan bahasa Arab dalam seni lukis Eropah lazimnya dipanggil pseudo-Kufi, meminjam istilah yang digunakan pada skrip Arab yang menonjolkan tulisan lurus dan berbucu, dan paling kerap digunakan sebagai hiasan dalam seni bina Islam". Pseudo-Kufi kerap dijumpai terutamanya dalam gambaran orang dari Tanah Suci (Kristian), khususnya Virgin Mary di dalam seni lukis Zaman Pembaharuan. Ia satu contoh pengaruh Pengaruh Islam terhadap seni lukis Barat.

Contoh-contoh awal

Sebahagian daripada peniruan terawal psudo-Kufi berlaku pada abad ke-8 apabila raja Inggeris Offa (memerintah 757–796) mengeluarkan duit syiling emas yang meniru dinar Islam. Syiling-syiling ini merupakan turan dinar tempaan Kekhalifahan Abbasiyyah yang ditempa Khalifah al-Mansur pada tahun 774 dengan Offa Rex tertera pada bahagian belakang syiling. Ternyata bahawa pengeluar wang tidak mememahami bahasa Arab kerana teks Arab mengandungi beberapa kesilapan. Syiling mungkin dikeluarkan bagi tujuan berdagang dengan Sepanyol Islam; atau mungkin sebahagian daripada pembayaran tahunan sebanyak 365 mancus yang dijanjikan Offa kepada Rom.
Syiling tiruan, digelar Tari, yang menggunakan skrip pseudo-Kufi yang sukar dibaca, tersebar luas di selatan Itali Zaman Pertengahan (di kota dagang Amalfi dan Salerno) bermula dari pertengahan abad ke-10.
Contoh-contoh gabungan skrip Kufi dan corak-corak warna-warni berbentuk intan yang berilhamkan Islam seperti Ciborium (bekas) enamel Limoges Perancis abad ke-13 terdapat di Muzium British. Lingkaran skrip pseudo-Kufi "merupakan ciri hiasan yang berulang dalam Limoges dan telah lama digunakan di Aquitaine".
Neu Kosenow

Neu Kosenow merupakan sebuah kawasan perbandaran terletak di daerah Vorpommern-Greifswald, Mecklenburg-Vorpommern, Jerman.
Roézé-sur-Sarthe

Roézé-sur-Sarthe merupakan sebuah komun di jabatan Pays-de-la-Loire di barat-laut Perancis.
Sidang Kemuncak G-20 Toronto 2010

Rusuhan

Rusuhan memang dijangka akan terjadi. Oleh itu lebih 10,000 orang polis dan pengawal telah dihantar untuk bertugas. Kos kawalan melebihi 1 bilion dolar Kanada.
Pada 27 Jun 2010, perusuh membakar 4 kereta termasuk 3 kereta peronda polis serta memecahkan tingkap premis perniagaan. Selain itu mereka menyembur cat di pintu premis perniagaan. Sebelum itu, polis dengan perisai dan belantan menghalang satu kumpulan kecil penunjuk perasaan yang cuba melepasi pagar keselamatan yang mengelilingi pusat sidang kemuncak Kumpulan 20.Kenderaan polis berkejar ke Toronto dan berakhir di Huntsville, Ontario. Rusuhan itu berhampiran lokasi Presiden AS Barack Obama dan pemimpin dunia lain bertemu dan menginap. Seramai 580 perusuh ditahan, kebanyakannya rakyat Kanada sendiri . Sebelum ini 50,000 perusuh bertindak di luar batas semasa persidangan Pertubuhan Perdagangan Sedunia (WTO) di Seattle 1999. Ketika itu polis menembak pelu getah dan gas pemedih mata. 
Datuk Bandar Toronto, David Miller kecewa dengan penunjuk perasaan itu. Pagar konkrit setinggi 3 meter telah dibina bagi menghalang mereka masuk menceroboh semasa persidangan. 6 orang awam dan 8 anggota polis cedera kecil. Kos persidangan sebanyak C$1.2 bilion termasuk C$930untuk keselamatan. Peersembahan ahli muzik Andre Rieu di Toronto’s Air Canada Centre dibatalkan.
Antara kumpulan aktif terlibat dalam rusuhan ialah Falun Gong, Greenpeace dan penyokong Harimau Tamil Sri Lanka yang ingin mendapatkan perhatian berhubung permasalahan mereka. Kumpulan lain ialah kumpulan hak asasi manusia, alam sekitar dan sebagainya. Mereka berkumpul di Universiti Toronto dan Queen Park. Mereka bersenjatakan batu, bata dan bola golf. Cermin dan pintu Bank of Montreal dan Canadian Imperial Bank of Commerce dipecahkan. Turut terkena ialah Starbuck dan Rogers Communications Inc . 484 dari 4000 perusuh telah ditahan.
Sangrur

Demografik 2001

Menurut bancian India pada tahun 2001, Sangrur memiliki bilangan penduduk seramai 78,717. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Sangrur memiliki kadar pendidikan (kebolehan membaca) 72%, melebihi kadar purata kebangsaan 59.5%; dengan 56% lelaki dan 44% wanita mampu membaca. 11% dari populasi berusia di bawah 6 tahun. (2001)
Outeiro de Rei

Outeiro de Rei merupakan sebuah kawasan perbandaran yang terletak di Sepanyol dalam wilayah Lugo, Galicia.
Sultan Haji Muhammad II Muazzam Shah ibni al-Marhum Sultan Haji Zainal Abidin III Mu’azzam Shah

Pertabalan

Baginda ditabalkan sebagai Sultan Terengganu yang ke-12, menggantikan Sultan Zainal Abidin III yang mangkat. Baginda dimasyurkan pada tahun 1918 di Istana Maziah, dengan gelaran Sultan Muhammad Muazzam Shah II.

Campur tangan British dan tekanan

Pada tahun 1909 berlaku perjanjian di antara British dengan Siam, atau dikenali sebagai Perjanjian Bangkok, di mana perjanjian ini menetapkan negeri-negeri utara Tanah Melayu diserahkan kepada British. 
Pada masa itu semua negeri-negeri Melayu utara tidak dibawa rundingan sehingga semua negeri-negeri utara Tanah Melayu menentang perjanjian ini, termasuk Terengganu, sehingga Sultan Zainal Abidin III terpaksa membuat undang-undang tubuh untuk menyekat kuasa British. Tetapi semasa zaman Sultan Muhammad, tekanan semakin kuat sehingga baginda terpaksa menandatangani perjanjian dengan British pada 24 Mei 1919, yang memberi ruang kepada Penasihat British untuk campur tangan dalam pentadbiran Terengganu, kecuali dakam hal ehwal istiadat Melayu dan agama Islam

Turun Takhta

Sultan Muhammad Muazzam Shah II turun takhta pada 1920 akibat dasar pemerintahan negeri oleh British, serta prinsip baginda. Baginda mencatatkan sejarah Terengganu sebagai sultan pertama turun takhta.  Baginda telah diganti oleh adinda sebapa baginda Tengku Sulaiman

Mangkat

Baginda mangkat pada tahun 1956 di Istana Gong Kapas dan dimakamkan di bawah kubah Masjid Abidin.
Hoki Piala Dunia 2018

Bidaan

Pada bulan Mac 2013, satu bulan selepas FIH menyiarkan Acara Dokumen Proses Tugasan untuk kitaran 2014-2018, Australia, Belgium, India, Malaysia dan New Zealand telah disenarai pendek sebagai calon untuk menganjurkan acara dan dituntut untuk mengemukakan dokumentasi bidaan, kehendak yang pada akhirnya Belgium tidak bertemu. Di samping itu satu bulan sebelum pemilihan tuan rumah, Australia menarik balik permohonan mereka kerana sebab-sebab teknikal dan kewangan. India telah diumumkan sebagai tuan rumah pada 7 November 2013 dalam satu majlis khas di Lausanne, Switzerland.

Format

16 pasukan ditarik ke dalam empat kumpulan, masing-masing mengandungi empat pasukan. Setiap pasukan memainkan pasukan masing-masing dalam kumpulannya sekali. Juara dari di setiap kumpulan mara ke suku akhir, manakala pasukan kedua dan ketiga di setiap kumpulan masuk ke perlawanan Playoff. Dari situ kejohanan tunggal penghapusan dimainkan.

Peringkat Kumpulan

Jadual itu diterbitkan pada 27 Februari 2018.
Semua masa adalah masa India (UTC+5:30)
Filem Africa Erotica

Pelakon

Filem ini turut disertai oleh beberapa orang pelakon terkenal, antaranya adalah Darr Poran, Carrie Rochelle, Alice Marie

Ringkasan

Wanita muda yang mengembara di hutan Afrika - di mana mereka diganggu oleh lelaki lembut, dan monyet liar.
Samyang Food

Sejarah

Samyang Food ditubuhkan pada 15 September 1961 oleh Jeon Jung Yoon. Pada tahun 1963, Samyang Food mengembangkan mi segera Korea pertama. Sebelum pembangunan mi segera, beras dan biji-bijian adalah stok tunggal Korea. Masyarakat selalu kekurangan stok, tetapi mi segera pembangunan membantu menyelesaikan masalah kekurangan makanan Korea.
Pada awal 1970-an, ekonomi Korea berkembang dengan pesat. Pasaran saham juga berkembang pesat, jadi orang Korea dibebaskan dari kebuluran dan mula bekerja untuk peningkatan diet negara. Makanan Samyang menghasilkan hutan sebanyak 20 km di atas tanah Daegwallyeong, membentuk padang rumput, dan memulakan penternakan ternakan.
Pada tahun 1980an, Samyang Food mula membuat produk makanan lain seperti makanan ringan, produk tenusu, dan sos. Permintaan untuk mi segera di Korea meningkat, dan eksport ke Jepun dan Amerika Syarikat sangat meningkat. Pada tahun 1989, "isu minyak perindustrian" berlaku. Hakikat bahawa syarikat itu menggunakan lemak daging perindustrian untuk menggoreng mi telah didedahkan kepada orang ramai. Dengan isu minyak perindustrian, imej syarikat itu sangat rosak, dan Samyang Food diturunkan ke tempat kedua dalam pasaran mi segera.
Pada tahun 2010, pengerusi syarikat itu berubah dari Jeon Jung Yoon kepada anaknya, Jeon In Jang. Syarikat kini ditempatkan ketiga keempat dalam pasaran mi segera Korea, yang merupakan kejatuhan yang besar berbanding ketika syarikat itu diasaskan. Bagaimanapun, Samyang Food mula mengeksport produk mereka, yang membawa keuntungan besar kepada syarikat. Baru-baru ini, syarikat mengambil alih beberapa rantaian restoran dan bekerja di industri perkhidmatan makanan.
Sancti-Spíritus, Badajoz

Sancti-Spíritus merupakan sebuah kawasan perbandaran yang terletak di Sepanyol dalam wilayah Badajoz, Extremadura.
Margajaya, Pamarican

Poskod

Poskod yang digunakan di Margajaya adalah 46382. Terdapat buah desa di dalam daerah kecamatan Pamarican.
Kampung Tasek, Ipoh

Poskod

Poskod yang digunakan di Kampung Tasek, Ipoh, Perak ialah 31400.
Filem Soulkeeper

Pelakon

Filem ini turut disertai oleh beberapa orang pelakon terkenal, antaranya adalah Rodney Rowland, Kevin Patrick Walls, Robert Davi

Ringkasan

Dua pencuri malang diupah untuk mencuri Rock of Lazarus, relik purba yang mampu membawa kembali roh jahat ke Bumi.
John Foster Dulles

John Foster Dulles (25 Februari 1888 - 24 Mei 1959) adalah Setiausaha Negara AS di bawah pemerintahan Presiden Dwight D. Eisenhower sejak 1953 hingga 1959. Ia adalah figur ternama pada awal era Perang Dingin dan penentang keras komunisme di seluruh dunia. Ia menyeru sokongan terhadap Perancis pada perang mereka melawan Viet Minh di Indochina dan diyakini luas bahawa ia menolak menjabat tangan Zhou Enlai pada Persidangan Geneva tahun 1954 . Ia juga memainkan peranan penting dalam operasi Central Intelligence Agency untuk menggulingkan pemerintahan demokratik Mossadegh di Iran tahun 1953 (operasi Ajax) dan pemerintahan demokratik Arbenz di Guatemala tahun 1954 (Operasi PBSUCCESS).
Parungpanjang, Parung Panjang

Poskod

Poskod yang digunakan di Parungpanjang adalah 16360. Terdapat buah desa di dalam daerah kecamatan Parung Panjang.
Piala FA Malaysia 2006

Format

31 pasukan menyertai pertandingan pada musim ini, 8 dari Liga Super dan 15 dari Liga Perdana dan 8 dari Liga FAM. Selain itu, Singapura menjadi pasukan jemputan untuk memeriahkan lagi saingan. Singapura menghantar pasukan bawah 23 tahun dikenali dengan Young Lions.

Suku akhir

Perlawanan pusingan pertama berlangsung pada 5 & 12 April. Perlawanan kedua berlangsung pada 19 April.

Separuh akhir

Perlawanan kedua menyaksikan perlawanan antara Young Lions dan Perlis menyaksikan kejutan dimana pasukan jemputan(Young Lions) berjaya mengejutkan pasukan bolasepak dari Malaysia. Perlawanan antara Pahang dan Negeri Sembilan pula menyaksikan satu perlawanan yang sengit untuk merebut tempat ke akhir. . Perlawanan kedua yang berlangsung menyaksikan Perlis bangkit bagi memastikan peluang mereka merebut tempat ke akhir dan tidak memberi peluang kepada pasukan jemputan(Young Lions) untuk mencipta sejarah sebagai pasukan luar pertama ke perlawanan akhir Piala FA Malaysia. Pahang mengambil peluang berlawan di laman sendiri untuk membenam pasukan NS Naza untuk mara ke peringkat akhir perlawanan.
Penjajahan Zuhrah

Penjajahan Zuhrah telah menjadi subjek banyak karya cereka sains sejak sebelum permulaan penerbangan angkasa lepas, dan masih dibincangkan dari sudut pandangan fiksyen dan saintifik. Walau bagaimanapun, dengan penemuan persekitaran permukaan Zuhrah sangat bermusuhan, perhatiannya sebahagian besarnya beralih ke penjajahan Bulan dan Marikh, dengan cadangan untuk Zuhrah memberi tumpuan kepada koloni yang terapung di atmosfera atasan dan teraform.